projecte-aina/catalan_government_crawling huggingface dataset:
a) Consultoria, formació i acompanyament empresarial
Millora contínua dels processos estratègics de les vostres organitzacions, com la sostenibilitat econòmica (millorem les vostres capacitats per liderar econòmicament el projecte), el valor afegit i la productivitat (us donem eines per assolir més i millors fites, per dedicar el temps i els recursos estalviats al que realment us importa i mereix la vostra atenció), la governança (per definir millor els rols, fer reunions més efectives i fer més fàcils els processos de decisió, amb la participació i la cohesió de l'equip), i la transformació estratègica (per validar i millorar aspectes del model de negoci, incorporar la innovació com un hàbit per harmonitzar la incertesa, i incrementar l'impacte social i ambiental positius de la vostra activitat).
b) Assessorament en la creació d'empreses d'economia social: assistència en la creació i conversió de nous projectes d'economia social, des de la idea inicial fins a la fundació de l'empresa.
c) Desenvolupament de programari: desenvolupament d'eines personalitzades per a la gestió organitzativa, econòmica i de processos, adaptades a les necessitats de la vostra organització, amb filosofia de codi obert, per contribuir a la transformació digital de la vostra entitat.
d) Gestió de projectes: serveis de gestió de projectes (project management) des de la fase de disseny i conceptualització fins a la coordinació d'equips.
Execució i supervisió de tot tipus de projectes de forma transparent, pel que fa a la comunitat i el medi ambient.
El nucli del nostre equip està compost per un economista, un desenvolupador de programari i un enginyer, tots amb anys d'experiència en gestió empresarial.
El nostre mètode i la nostra vocació ens han permès especialitzar-nos en el camp de l'economia social i les pimes.
Gràcies a la nostra trajectòria, ens trobem ben connectats amb iniciatives a tot el territori, la qual cosa facilita la intercooperació quan és necessària.
Sprintcoop és una cooperativa sense ànim de lucre, federada, i el seu equip multidisciplinari participa activament en la Xarxa d'Economia Solidària i en el moviment de l'Economia del Bé Comú.
Com a cooperativa sense ànim de lucre, som especialment conscients de les dificultats que la situació actual està portant i portarà a les pimes.
Per aquest motiu, estem proporcionant eines especials per a pimes i microempreses per afrontar la crisi de l'etapa posterior a la COVID-19.
Per això, us proporcionem metodologies innovadores de gestió i governança amb eines reconegudes i lliures.
-Consultoria, formació i acompanyament
Atenció contínua als processos estratègics en moments de crisi, com la sostenibilitat econòmica, el valor afegit i la productivitat, la governança i la transformació estratègica en temps de canvis en l'etapa posterior a la COVID-19.
Eines per a la gestió organitzativa, econòmica i de processos adaptades a la vostra entitat.
Tots els nostres serveis són a distància i totes les eines emprades són facilitadores de la transformació digital de la vostra entitat.
· Verificació de Google My Business (gratuït): tindreu el control de la vostra fitxa des del mateix moment de fer-la.
· Curs de Google My Business: aprendreu a treure-li el màxim profit a la vostra fitxa de GMB perquè us puguin trobar millor al cercador.
· Fotos en 360o de l'interior del negoci: ensenyeu el vostre negoci per dins i doneu-lo a conèixer.
· Vídeos de fins a 16 segons per promocionar la vostra marca, producte, negoci, app...
Assessoria i instal·lació de solucions de teletreball. [?]
[També us oferim assessorament per a la instal·lació de solucions de teletreball.]
Us oferim una auditoria SEO completa de la pàgina web, totalment gratuïta, per saber si la vostra pàgina compleix amb els requisits essencials per estar ben situada en els motors de cerca.
També us oferim el servei de posicionament natural a Google: ens encarreguem que el vostre espai web arribi a les primeres posicions de Google per aconseguir més visibilitat i més vendes.
L ́oferta consisteix en un descompte del 30% durant sis mesos.
Consultoria: treballem amb el teu equip.
T'ajudem a implementar les estratègies més eficaces i a trobar les millors eines.
Webinar: per als teus treballadors.
Exemples de temes: reunions online exitoses, lideratge online, trobar el balanç entre la feina i la família, etc.
Hotline disponible per totes les persones de la teva empresa per resoldre dubtes relacionades amb el teletreball.
Trobades amb psicòlegs especialitzats en salut mental relacionada amb el treball i la criança en temps de teletreball.
-60 minuts de consultoria gratuïta.
-50% de descompte fins a desembre de 2020.
Instal·lacions que permeten l'accés efectiu, lliure i de qualitat als serveis de telecomunicacions.
Preguntes freqüents sobre les ICT, instal·lació que, emplaçada a l'interior dels edificis, permet l'accés efectiu, lliure i de qualitat als diversos serveis de telecomunicacions.
Elements i característiques d'una ICT recomanats per la Direcció General de Comunicacions Electròniques.
Drets i deures dels propietaris dels edificis sobre infraestructures comunes de telecomunicacions
Passos a seguir per a la tramitació telemàtica de projectes tècnics d'infraestructures comunes de telecomunicacions (ICT) en edificis
Cercador d'empreses instal·ladores i relació d'edificis de Catalunya que disposen d'ICT
Recull normatiu sobre les infraestructures de telecomunicacions
Relació dels edificis i conjunts immobiliaris de Catalunya que disposen d'ICT.
Descàrrega de la informació per comarques.
La Generalitat de Catalunya ha dissenyat la política de la governança radioelèctrica, que té com a principal objectiu coordinar les polítiques en matèria de comunicacions electròniques i de medi ambient.
Entre aquests projectes, es troben la xarxa SMRF d'equips de monitoratge de mesura contínua del nivell de camp electromagnètic i el projecte GECODIT, d'implementació de metodologies de consens en el desplegament d'infraestructures de telefonia mòbil en entorn urbà.
Informació sobre el projecte Governança Radioelèctrica
Principals estudis internacionals relacionats amb exposició a camps electromagnètics i possibles efectes sobre la salut
Preguntes freqüents sobre telefonia mòbil i camps electromagnètics
Normativa sobre exposició a camps electromagnètics i salut
Nivells mesurats amb equips portàtils i amb equips de monitoratge
La Secretaria de Polítiques Digitals ha creat el punt d'informació únic amb l'objectiu de garantir als operadors l'accés a les infraestructures de telecomunicacions titularitat de la Generalitat de Catalunya.
En aquesta web trobareu el plànol amb la localització geogràfica de les torres de radiocomunicacions, canalitzacions i pericons que hi ha accessibles actualment, així com els enllaços on podreu tramitar les sol·licituds d'informació i les peticions d'altes i baixes.
La Secretaria de Polítiques Digitals, en col·laboració amb el Departament d'Educació, impulsa el programa Bitbot per promoure l' oferta extraescolar d'activitats en l'àmbit de la programació i la robòtica educativa a Catalunya.
El programa s'emmarca dins el pla STEMcat i té com a objectius incrementar l'interès i les vocacions en l'àmbit de les TIC, i millorar la competència digital dels i de les joves.
El programa Bitbot inclou el catàleg d'activitats de programació i robòtica educativa a Catalunya, la realització de xerrades a escoles i entitats, i un servei de formació per monitors i monitores que vulguin conduir i desenvolupar activitats educatives i de lleure en els camps de la programació i la robòtica educativa.
Els Premis DonaTIC, organitzats pel Departament de Polítiques Digitals i Administració Pública, tenen el doble objectiu de reconèixer el paper fonamental de les dones en el món professional, empresarial i acadèmic de les noves tecnologies, i oferir referents a les nenes i adolescents que dubten si dedicar-se o no a les disciplines CTEM (ciència, tecnologia, enginyeria i matemàtiques) en el futur.
Aquests guardons promouen l'accés de les dones a l'àmbit tecnològic, n'incrementen la presència, reconeixen el paper essencial d'aquelles que ja pertanyen al món TIC i, en definitiva, en fomenten la participació en la construcció de la societat digital amb criteris d'igualtat.
Els Premis DonaTIC 2020 es lliuraran el Dia d'Ada Lovelace (13 d'octubre), i comptaran amb la col·laboració de Tertúlia Digital i l'Observatori Dona, Empresa i Economia de la Cambra de Comerç de Barcelona.
Atesa la rellevància i l'impacte que la tecnologia 5G genera en el nostre país, el Govern de la Generalitat ha aprovat l'Estratègia 5G de Catalunya, la qual facilita la seva implantació i permet que es consolidi de manera transversal en el teixit social i productiu català.
El Govern ha impulsat aquesta estratègia per fer del país un referent tecnològic mundial en tecnologia 5G, tot desplegant un programa d'actuacions al voltant de cinc eixos: promoció, infraestructura, innovació, ecosistema i talent.
La tecnologia 5G implica, per les seves característiques, una revolució en les comunicacions.
Entre altres aspectes, destaca la seva gran amplada de banda, la capacitat de suportar una altíssima densitat de dispositius per cel·la, la reducció de la latència, la flexibilitat en el desplegament i l'operació de xarxes, així com una millor eficiència energètica.
Les noves xarxes 5G representen, a més, una gran innovació en la tecnologia i una innovació disruptiva en el servei.
La 5G oferirà tota una nova col·lecció de serveis en mobilitat que generaran un nou paradigma, el qual implicarà l'aparició de serveis disruptius respecte de la 4G, proporcionaran funcionalitats fins ara inèdites en les comunicacions mòbils, generaran nous models de comunicació i, en conseqüència, una nova gamma de models de negoci possibles:
La implantació de la 5G a Catalunya és una prioritat del Govern, que vol donar suport al desplegament d'aquesta tecnologia i fer del país un pol d'atracció i demostració tecnològica.
L'Estratègia 5G de Catalunya, coordinada per la Secretaria de Polítiques Digitals del Departament de Polítiques Digitals i Administració Pública, té els objectius següents:
L'Estratègia desplegarà un programa d'actuacions al voltant dels sis eixos següents:
El potencial de Catalunya la converteix en un territori idoni per ser capdavantera en el desplegament d'una tecnologia de caràcter disruptiu com la 5G: les infraestructures de telecomunicacions, les capacitats de recerca i innovació en 5G, el posicionament com a país en captació d'inversió, un ecosistema TIC de primer nivell, i el fet de tenir la capital mundial del mòbil com a capital del país.
El Departament de Polítiques Digitals i Administració Pública posa a disposició de la ciutadania, en especial dels autònoms i les pimes, tot un seguit de recursos tecnològics i eines de teletreball ofertes per diferents empreses del sector TIC per tal que es pugui mantenir l'activitat i productivitat empresarial durant la crisi de la covid-19.
Amb aquesta iniciativa, el Govern pretén minimitzar l'aturada empresarial arran del confinament i que les persones o entitats que necessitin mantenir la seva activitat ho puguin fer a través de mitjans digitals que permetin treballar a distància de manera segura.
Cerca els productes i serveis de les empreses pel nom, per la categoria i/o pel cost
El Govern ha presentat IdentiCAT, el nou model d'identitat digital descentralitzada i autosobirana, que pretén convertir-se en la primera identitat digital a nivell europeu impulsada des d'un àmbit públic que serà autogestionada pel ciutadà amb total garantia jurídica i validesa per operar amb l'Administració pública i amb el sector privat.
La Generalitat actuarà únicament de validadora, proporcionant les eines i un marc legal i segur, però en cap cas tindrà la custòdia de les dades
En què consisteix el projecte IdentiCAT?
Coma persones interessades, auetz dret d'accedir as vòstes dades personaus, e tanben de sollicitar era rectificacion des dades inexactes o, se cau, sollicitar-ne era supression, entre d'auti motius, quan es dades ja non siguen de besonh tàs tòques entàs quaus s'auien amassat.
Podetz sollicitar era limitacion deth tractament des vòstes dades d'acòrd damb es condicions establides en article 18 deth RGPD.
En aguest cas, sonque tractaram es vòstes dades entà exercir o deféner reclamacions o en cas de proteccion des drets de ua auta persona fisica o juridica o per rasons d'interès public important.
En determinades circonstàncies, vos podetz opausar, en tot motivar era vòsta sollicitud, ath tractament des vòstes dades personaus.
L'objectiu és impulsar l'emprenedoria digital femenina com a instrument clau per augmentar la presència i el lideratge de les dones en un àmbit fonamental per al futur del país com és el tecnològic.
La iniciativa, impulsada pel Departament de Polítiques Digitals i Administració Pública, s'inscriu en el nou 'Pla DonaTIC' que s'aprovarà durant les properes setmanes a Govern.
La Generalitat de Catalunya obrirà una línia d'ajuts dedicats a impulsar empreses de base tecnològica que hagin estat fundades i liderades per dones.
Així ho ha anunciat avui el conseller de Polítiques Digitals, Jordi Puigneró, durant la jornada 'Dona TIC' organitzada en el marc de la setmana del 8 de març.
Es vol ajudar aquestes empreses per tal d'impulsar l'emprenedoria digital femenina i per tant, la presència efectiva de les dones en un àmbit clau i de futur com és avui el sector TIC a Catalunya.
Pel conseller Puigneró, "durant els últims 100 anys, les dones han aconseguit trencar barreres en molts àmbits".
"Malgrat això", ha afegit, "si les dones queden fora avui del sector TIC, poden quedar fora del futur, ja que avui el sector tecnològic és un sector d'oportunitats".
I en el disseny d'aquest futur, la dona no en pot quedar al marge", ha explicat.
La línia d'ajuts de 500.000 euros forma part del nou ' Pla Dona TIC' presentat avui per la directora de Societat Digital, Joana Barbany, en el marc dels actes de la setmana del 8 de març.
Un pla que el Govern aprovarà en les properes setmanes amb la voluntat d'augmentar la presència i el lideratge de les dones en l'àmbit digital.
El pla s'estructura en quatre eixos estratègics per aconseguir:
La jornada, amb prop de 200 assistents, ha comptat amb la presència d' Anna Gener, presidenta i CEO de Savills Aguirre Newman Barcelona, i de Lluís Soldevila, expert en motivació i lideratge digital.
La línia d'ajuts de 500.000 euros forma part del nou 'Pla Dona TIC' presentat avui per la directora de Societat Digital, Joana Barbany, en el marc dels actes de la setmana del 8 de març.
Amb aquesta iniciativa, el Govern pretén minimitzar l'aturada de l'activitat arran del confinament facilitant l'accés i promovent l'ús de mitjans digitals
El Departament de Polítiques Digitals i Administració Pública posa a partir d'avui a disposició de la ciutadania, en especial autònoms i pimes, tot un seguit de recursos, programari, serveis i eines digitals ofertes per diferents empreses del sector TIC per ajudar el teixit empresarial a aprofitar al màxim les eines tecnològiques per mantenir l'activitat i productivitat empresarial durant la crisi de la Covid-19.
Amb aquesta iniciativa, el Govern pretén minimitzar l'aturada de l'activitat arran del confinament i que aquelles empreses, autònoms o entitats que necessitin mantenir-la ho puguin fer a través de mitjans digitals que permetin treballar des de casa, a distància, i de forma segura.
Així, el Departament ha posat en marxa avui la pàgina 'L'oficina des de casa', que aglutina les iniciatives, productes i serveis oferts per les empreses i les distribueix per categories (treball col·laboratiu, e-Learning, seguretat, integradors, connectivitat, etc.) i cost (gratuït o amb descompte superior al 25%).
D'aquesta manera, la persona o empresa usuària pot cercar i accedir fàcilment al producte o servei que més s'ajusta a la seva demanda, veure'n la descripció i conèixer les indicacions que ha de seguir per gaudir-ne.
Actualment, a 'L'oficina des de casa', s'hi poden trobar fins a 33 recursos, des de sistemes i aplicacions que permeten habilitar de forma ràpida i segura mitjans per poder treballar de forma remota, eines i plataformes de treball col·laboratiu, recursos d'emmagatzematge al núvol i serveis d'assesorament, suport tècnic i consultoria, entre d'altres.
Amb tot, 'L'oficina des de casa' és una web viva que s'anirà nodrint i ampliant amb les noves aportacions d'empreses o entitats proveïdores de productes tecnològics o serveis digitals que s'ajustin als requisits necessaris per formar part d'aquesta iniciativa.
En aquest sentit, la web incorpora un formulari perquè aquestes empreses puguin oferir nous recursos i eines de teletreball.
El conseller Puigneró ja va anunciar l'activació d'aquest banc d'eines digitals a disposició d'empreses i autònoms a la reunió telemàtica que va mantenir dijous passat amb les patronals i associacions empresarials de Catalunya per avaluar de quina manera les empreses poden aprofitar millor les eines digitals per minimitzar l'impacte de la crisi de la Covid-19 en el teixit productiu.
La web 'L'Oficina des de casa' posa a disposició de pimes i autònoms un seguit de recursos tecnològics oferts per diferents empreses del sector TIC
Mobile World Capital Barcelona (MWCapital) i la Generalitat de Catalunya han obert la convocatòria per sumar-se a la Mobile Week 2021, que el proper any arribarà a la seva cinquena edició.
Amb aquesta crida a Ajuntaments i consells comarcals es vol arribar a celebrar al 2021 la Mobile Week més àmplia i participativa.
Per poder formar-ne part, aquestes administracions han de presentar una proposta d'activitats que s'adeqüin als continguts de la programació de la Mobile Week Catalunya 2021, que girarà al voltant de tres temàtiques centrals: la protecció de la nostra privacitat i dades a Internet, les habilitats professionals digitals que està demanant el mercat, i el paper que té la tecnologia durant les crisis.
Es poden presentar diferents tipus d'activitats, com xerrades o tallers amb activitats teòrico-pràctiques.
Han de ser activitats amb una durada d'entre un i tres dies, en funció de la dimensió de cada població, i tindran lloc durant la setmana del 22 de febrer o la del 8 de març de 2021.
Una vegada presentades totes les propostes per part de les localitats i altres ens, es valorarà la seva adequació a la proposta de la Mobile Week pel que fa a valors i temàtiques, creativitat en la proposta, l'aportació d'un component tecnològic i que siguin activitats adreçades a col·lectius específics, entre d'altres.
El termini per presentar els projectes està obert fins el 17 de juliol i el 15 de setembre es donaran a conèixer les iniciatives seleccionades.
La Mobile Week va néixer l'any 2017 amb l'objectiu d'apropar la tecnologia als ciutadans i generar un espai de reflexió sobre l'impacte de la tecnologia en la societat, i aconseguir ciutadans digitalment competents en qualsevol àmbit de la seva vida.
Mitjançant un programa de conferències i tallers gratuïts, Mobile Week planteja espais de reflexió, debats integradors i activitats participatives que connecten les eines que ofereix la tecnologia digital amb les inquietuds i necessitats socials, culturals, ètiques i humanes situant al ciutadà al centre de la revolució digital.
La primera edició de Mobile Week va tenir lloc a la ciutat de Barcelona al 2017.
L'èxit de les primeres convocatòries va fer que al 2019, MWCapital i la Generalitat l'estenguessin a tot Catalunya, i que, a més de l'edició de Barcelona, cinc poblacions més poguessin comptar amb la seva pròpia Mobile Week.
En l'edició 2020, Mobile Week va viure un increment notable, sent present a 15 localitats de tot Catalunya, a més de Barcelona.
L'objectiu de la Mobile Week és apropar la tecnologia a tota la societat
Els treballadors públics podran teletreballar tres dies a la setmana i en el cas de fills o persones a càrrec durant 5 jornades
El Govern ha exposat a les organitzacions sindicals amb representació a la Mesa General de l'Empleat Públic (MEPAGC) les mesures organitzatives, de prevenció i seguretat incloses en la Instrucció 6/2020, d'aplicació per a l'etapa de represa del personal al servei de l'Administració de la Generalitat de Catalunya.
En aquesta etapa de la represa, s'estableix que es reincorporarà la totalitat de la plantilla, en un règim de torns, combinant la modalitat presencial i el teletreball.
Així, es potencia el teletreball per als treballadors i treballadores, que, a partir d'ara, podran fer fins a un màxim de tres jornades diàries setmanals.
Excepcionalment, per a empleats públics que tinguin a càrrec menors de 14 anys, persones dependents o amb discapacitat, així com per als que pertanyin a grups vulnerables, es podran acollir a un màxim de cinc jornades de teletreball a la setmana.
S'introdueix la possibilitat d'acollir-se al teletreball parcial, és a dir, jornades diàries que combinin un mínim de 5 hores de treball presencial amb la possibilitat de fer teletreball durant la resta de la jornada.
La distribució de les hores de teletreball haurà de respectar la franja horària de disponibilitat acordada.
La resta de jornada en règim de teletreball admet una flexibilitat total, respectant les pauses i els descansos entre jornades.
El personal que presti serveis en la modalitat de teletreball té dret a la desconnexió digital i se li ha de garantir, fora de la franja horària de disponibilitat establerta, el respecte al seu temps de descans i a la seva intimitat personal.
S'ha de garantir als centres de treball el manteniment d'una distància física interpersonal de seguretat d'1,5 metres, amb l'equivalent a un espai de seguretat de 2,5 metres quadrats per persona.
Aquesta distància també s'haurà de respectar en les reunions presencials i en les activitats formatives, així com les mesures de seguretat i higiene.
En els serveis d'atenció al públic presencials a més de la cita prèvia i de les distàncies de seguretat interpersonal, cal respectar el límit d'aforament.
També s'hauran de respectar els límits d'aforament en espais tancats i s'hauran de realitzar els processos selectius i de provisió de llocs de treball sense que es generin aglomeracions.
S'estableixen mesures de prevenció en relació amb persones que puguin presentar símptomes compatibles amb COVID-19 que no hauran d'acudir al seu centre de treball.
Les persones en aïllament domiciliari, que es trobin en període de quarantena domiciliària, o mentre es dictamina sobre els seus símptomes, prestaran serveis en règim de teletreball, sempre que el seu estat de salut ho permeti.
Totes aquestes mesures tindran vigència indefinida fins que es mantingui activat el Pla d'actuació del PROCICAT per a emergències associades a malalties transmissibles emergents amb potencial alt risc.
S'introdueix el teletreball parcial amb la possibilitat de fer 5 hores presencials i la resta de la jornada mitjançant teletreball